శ్రీనగర్: అమర్నాథ్ ఉగ్రదాడిలో తన ప్రాణాలను సైతం లెక్కచేయకుడా అత్యంత సమయస్ఫూర్తితో సుమారు 50 మంది ప్రయాణికుల ప్రాణాలను కాపాడిన బస్సు డ్రైవర్పై ప్రశంసలు వెల్లువెత్తుతున్నాయి. సోమవారం రాత్రి అమర్నాథ్ యాత్రికులను బస్సులో తీసుకువస్తుండగా ఉగ్రవాదులు కాల్పులు జరిపారు. ఈ కాల్లుల్లో ఏడుగురు యాత్రికులు మరణించగా, గుజరాత్కు చెందిన బస్సు డ్రైవర్ సలీమ్ షేఖ్ సమయస్ఫూర్తితో వ్యవహరించి ఎక్కువ ప్రాణనష్టం జరక్కుండా కాపాడగలిగారు. ప్రాణాలకు ఎదురొడ్డి బస్సును ఆపకుండా ముందుకు ఉరికించాడు. ఓవైపు ఉగ్రవాదుల బుల్లెట్లు దూసుకువస్తుండగా...మరోవైపు ప్రయాణికుల రక్షణే తన లక్ష్యంగా బస్సును సలీం ముందుకు పరుగులు పెట్టించాడు. సురక్షిత ప్రాంతానికి తరలించే వరకూ మొక్కవోని సాహసం ప్రదర్శించారు. బస్సు సురక్షిత ప్రాంతానికి చేరుకోగానే ప్రయాణికులు తెప్పరిల్లి...భగవంతుడిలా తన ప్రాణాలను కాపాడాడంటూ సలీంని ఆనందంతో అక్కున చేర్చుకున్నారు. చెమర్చిన కళ్లతో అతనిపై ఆప్యాయతానురాగాలు కురిపించారు. దీనిపై సలీం స్పందిస్తూ 'ఉగ్రవాదులు ఎడతెరిపి లేకుండా గుళ్ల వర్షం కురిపించారు. దాంతో బస్సును ఆపకుండా ముందుకు ఉరికించాను. అందుకు అవసరమైన శక్తి ఆ భగవంతుడే ఇచ్చాడు' అని తెలిపారు. ఉగ్రదాడిలో ఏడుగురు మరణించినా...దాదాపు 50 మంది యాత్రికులకు పునర్జన్మ ప్రసాదించిన సలీంపై ప్రశంసలు కురుస్తున్నాయి. సలీం ధైర్యసాహసాలను ప్రశంసిస్తూ జమ్మూకశ్మీర్ ప్రభుత్వం ఆయనకు రూ.3 లక్షల రివార్డు ప్రకటించగా, గుజరాత్ ప్రభుత్వం సలీంకు 'గ్యాలంటరీ అవార్డు' ఇస్తామని ప్రకటించింది.
srinagar: amarnath ugradaadilo tana praanaalanu saitam lekkacheyakuda atyanta samayasphoorthitho sumaru 50 mandi prayaanikula praanaalanu kaapaadina bassu driverpy prasamsalu velluvettutunnaay. somavaram raatri amarnath yaatrikulanu bassulo teesukuvastundagaa ugravaadulu kaalpulu jariparu. ee kaallullo eduguru yaatrikulu maraninchagaa, gujaraatku chendina bassu driver saleem shekh samayasphoorthitho vyavaharinchi ekkuva praananashtam jarakkunda kaapaadagaligaaru. praanaalaku eduroddi bassunu apakunda munduku urikinchaadu. ovaipu ugravaadula bulletlu doosukuvastundagaa...marovaipu prayaanikula rakshane tana lakshyamgaa bassunu saleem munduku parugulu pettinchaadu. surakshita praantaaniki taralinche varakuu mokkavoni saahasam pradarsinchaaru. bassu surakshita praantaaniki cherukogane prayaanikulu tepparilli...bhagavantudila tana praanaalanu kapadadantu saleemni aanandamtho akkuna cherchukunnaru. chemarchina kallatho atanipai aapyaayataanuraagaalu kuripinchaaru. deenipai saleem spandistuu 'ugravaadulu edatheripi lekunda gulla varsham kuripinchaaru. daamto bassunu apakunda munduku urikinchaanu. anduku avasaramaina sakti aa bhagavantude ichadu' ani telipaaru. ugradaadilo eduguru maraninchinaa...daadaapu 50 mandi yaatrikulaku punarjanma prasaadinchina saleempai prasamsalu kurustunnayi. saleem dhairyasaahasaalanu prasamsistuu jammookashmir prabhutvam aayanaku roo.3 lakshala rivaardu prakatinchagaa, gujarat prabhutvam saleenku 'gallantery avaardu' istamani prakatinchindi.